stanford-oval/wikipedia huggingface dataset:
כתובות פיניקיות-יווניות אתונאיות
כתובות דו־לשוניות > כתובת המרזח

בים 𐤛𐤖 (4) למרזח בשת 𐤗𐤛𐤖 (14) לעם צדן תם בד צדנם בנאספת לעטר

אית שמעבעל בן מגן אש נשא הגו על בת אלם ועל מבנת חצר בת אלם

עטרת חרץ בדרכנם 𐤘 (20) למחת כ בנ אית חצר בת אלם ופעל אית כל

אש עלתי משרת אית רעת ז לכתב האדמם אש נשאם לנ על בת

אלם עלת מצבת חרץ ויטנאי בערפת בת אלם ען אש לכנת גו

ערב עלת מצבת ז ישאן בכסף אלם בעל צדן דרכמנם 𐤘 (20) למחת

לכן ידע הצדנים כ ידע הגו לשלם חלפת אית אדמם אש פעל

משרת את פנ גו

ΤΟ ΚΟΙΝΟΝ ΤΩΝ ΣΙΔΩΝΙΩΝ

ΔΙΟΠΕΙΘ[Η]Ν ΣΙΔΩΝΙΟΝ
הכתובת מסומנת כ־KAI 60. הכתובת כוללת ספרות פיניקיות. תאריך הכתובת הוא "שנת 14 לעם צידון"; "עם צידון" הוא שם לשתי ממדלות בצידון, אחת החלה ככל הנראה במאה ה־3 ונמשכה עד סופה, ואחת החלה בשנת 111 לפנה"ס. התארוך לפי התקופה המאוחרת (97 או 96 לפנה"ס) יותר היה מקובל בעבר, אך כיום חוקרים נוטים לתארך את הכתובת לאמצע המאה ה־3 לפנה"ס, לאור המונחים הכספיים המופיעים בכתובת.
משמעות הכתובת לפי נחום סלושץ היא: ”ביום 4 למרזח בשנת 14 לעם צידון: החליטה עדת הצידונים באספה לעטר את שמעבעל בן מגן, אשר הוא נשיא הגו על בית האלים ועל בניית חצר בית האלים, בעטרת חרוץ (שמשקלה) אדרכמנים 20 עובר לסוחר(?). כי בנה את חצר בית האלים ועשה את כל אשר עליה (בהיותו) משרת את רצון זה (של הגו) לכתוב את האנשים ש(היו) נשיאים לנו על בית האלים על מצבת חרוץ ויציבנה בסטיו בית האלים (ל)עיני איש (ואיש); ולהיות הגו ערב על מצבה זאת, וישאו (בהוצאותיה) בכסף האלהים בעל צידון דרכמנים 20 עובר לסוחר(?). לכן ידעו הצידונים כי ידע הגו לשלם גמול לאנשים אשר פעלו בשרתם את פני הגו.”
כתובות ביוונית > כתובת הרקליידס היוונית

כתובת על מצבת שיש פנטלי עם גמלון:
ΗΡΑΚΛΕΙΔΗΣ

ΚΙΤΙΕΥΣ
הכתובת מזוהה, למרות השם היווני, כפיניקית, בעקבות הכתובת הנוספת המוקדשת ל"הרקליידס" שהיא פיניקית מובהקת. השם, המוקדש להרקלס, מגלה זיקה למקבילו הפיניקי מלקרת, ומתורגם כנראה משם המוקדש לאל הפיניקי.
כתובות ביוונית > כתובת סוטרידס

מצבת שיש פנטלי, ועליה הכתובת:
ΣΩΤΗΡΙΔΗΣ

ΙΕΡΩΝΟΣ

ΚΙΤΙΕΥΣ
כתובות ביוונית > כתובת אפולודורוס

ΑΠΟΛΛΟΔΩΡΟΣ ΑΓΑΘΟΚΛΕΟΥΣ

ΣΙΔΩΝΙΟΣ
כתובות ביוונית > כתובת גרוש

כתובת על מצבת שיש פנטלי עם גמלון:
ΓΗΡΥΣ ΜΥΛΩΘΡ[ΟΣ]
גרוש תעתק את שמו ליוונית, ולא תרגמוֹ. לא ברור אם גרוש הוא העבד או בעל העבד. ירקן באותו שם מ־403 לפנה"ס מוזכר ב־IG (אנ') II2 2403, ושני סתתים באותו שם נזכרו בכתובות מארכתאון: גרוש עבד פילוקלס (408/409 לפנה"ס) וגרוש עבד פלקרוס (408/407 לפנה"ס).
כתובות ביוונית > כתובת מליכה

מצבת שיש פנטלי, ועליה הכתובת:
ΜΑΛΙΧΑ
מתחת לכתובת שתי רוזטות. השם מבוסס על השורש השמי מ־ל־כ, כפי שניתן לראות גם ב־IG (אנ') II2 1951, 258. זאת המצבה היחידה המוקדשת לזר באזור ספטוס (אנ').
כתובות ביוונית > כתובת מליכה וקלימכה

מצבת שיש פנטלי פגומה ועליה תבליט שתי נשים, ומעל כל אחת מהן מופיע שמה:
ΜΑΛΙΧΑ                        [Κ]ΑΛΛΙΜΑΧ[Η]
כתובות ביוונית > כתובת בן אנטיפטרוס

מצבת שיש הימטי שבורה בשמאלה, ועליה כתובת שרק סופה שרד:
[-------] ΑΝΤΙΠΑΤΡΟΥ ΚΙΤΙΕΥΣ
כתובות ביוונית > כתובת פויניקס

מצבת שיש פנטלי עם גמלון ועליה כתובת:
ΦΟΙΝΙΞ
ראו גם

כתובות פיניקיות־יווניות מרודוס
רשימת כתובות כנעניות וארמיות
לקריאה נוספת

Balbina Bäbler, Fleissige Thrakerinnen und wehrhafte Skythen, B. G. Teubner, 2011, ISBN 978-3-11-093463-2. (בגרמנית)
Ernest Renan, INSCRIPTION PHÉNICIENNE ET GRECQUE DÉCOUVERTE AU PIRÉE, Revue Archéologique 11, 1888, עמ' 5–7
Olga Tribulato, Phoenician Lions: The Funerary Stele of the Phoenician Shem/Antipatros, Hesperia: The Journal of the American School of Classical Studies at Athens 82, 2013, עמ' 459–486 doi: 10.2972/hesperia.82.3.0459
Javier Teixidor, L'assemblée législative en Phénicie d'après les inscriptions, Syria. Archéologie, Art et histoire 57, 1980, עמ' 453–464 doi: 10.3406/syria.1980.6704
ביאורים

↑  Domsalos
↑  Domano
↑  סלושץ קרא "15", אך KAI, שמהדורתם עדכנית ומקובלת יותר במחקר, קראו "14".
↑  או שנשא אותו הגו. גו הוא חבורה דתית
↑  או האלים בעלי צידון
ג'ואל אולט

| --- | --- |
אין תמונה חופשית
 לידה:  7 בדצמבר 2001 (בן 23) מדיסין הט, קנדה 
 פרופיל ב-IMDb
 
ג'ואל אולט (באנגלית: Joel Oulett; נולד ב- 7 בדצמבר 2001) הוא שחקן קנדי, הידוע בעיקר בתפקידו הראשי כג'ארד בסדרת הדרמה הטלוויזיה "טריקסטר". הוא לוהק לסדרה מה שהיה לתפקידו הראשון בכיכובו לאחר תפקידי משנה בטלוויזיה ובקולנוע.
ביוגרפיה

אולט נולד במדיסין הט, אלברטה שבקנדה.   הוא החל לשחק בגיל חמש. אמו שחקנית בעצמה אמו היא שעודדה אותו. הוא למד בבית הספר התיכון סטרטמור. הוא גם שיחק בנבחרת הדורגל של בית ספרו.
קריירה

בשנת 2007 לוהק אולט לתפקיד בדרמה ההיסטורית, "Bury My Heart at Wounded Knee". בשנת 2018, הוא שיחק תפקיד קטן בסרט ההרפתקאות הפרהיסטורי, "אלפא". מאוחר יותר הוא קיבל תפקיד גדול יותר בסרט הדרמה, "חוף הקופים", שיצא לאקרנים ב-2020. באותה שנה שיחק גם בסדרת דרמת הפשע בטלוויזיה, Tribal. הוא שילק בתור נמלט בסרט משנת 2020, Parallel Minds. בספטמבר 2019, הוא לוהק לתפקיד הראשי של ג'ארד, בסדרת הטלוויזיה "טריקסטר".  הסדרה עלתה לראשונה באוקטובר 2020.
בפברואר 2021, שיחק בעונה השנייה של סדרת הטלוויזיה "ספורי אימה בשני משפטים" כיליד המתמודד עם היסטוריה אפלה כאשר הוא וחברתו מבקרים בשחזור מערב ישן עבור הפודקאסט שלהם.
בשנת 2021 הוא שיחק בסרט המותחן של דניאל פורמן "חטוף" בתור דריק דז'ארדינס". באותה שנה שיחק גם בתפקיד ראשי בעונה הראשונה של הסדרה של סדרת הטלוויזיה "Ruby and the Well".
בשנת 2021, הוא היה מועמד בקטגוריית השחקן הטוב ביותר בסדרת דרמה עבור משחקו בסדרה Trickster. בשנת 2022, אולט לוהק לתפקיד האן בסדרה אווטאר.
בשנת 2023, אולט התחרה בעונה התשיעית של "המרוץ למיליון קנדה" עם אחותו שיילה.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2007 | Bury My Heart at Wounded Knee | ילד | סרט טלוויזיה |
| 2018 | אלפא | צייד צעיר |  |
| 2020 | Tribal | ג'ורדן | פרק: "The Road to Hell is Paved" |
| 2020 | Parallel Minds | נמלט |  |
| 2020 | חוף הקופים | ג'ימי |  |
| 2020 | טריקסטר | ג'ארד | תפקיד ראשי |
| 2021 | סיפורי אימה בשני משפטים | ג'רמי | פרק: "Manifest Destiny" |
| 2021 | חטוף | דרק |  |
| 2021 | Ruby and the Well | בן | 6 פרקים |
| 2023 | המרוץ למיליון קנדה | Himself | עונה 9, מתחרה |
| 2023 | Cascade | ג'סי |  |
| 2024 | אווטאר | האן | 2 פרקים |
| 2024 | כאן ולתמיד | יליד אמריקאי |  |
פרסים ומועמדויות

| שנה | פרס | קטגוריה | עבודה | תוצאה | הערות |
| --- | --- | --- | --- | --- | --- |
| 2021 | פרסי המסך הקנדיים | השחקן הטוב ביותר בסדרת דרמה | טריקסטר | מועמדות |  |
הערות שוליים

↑  Aruna Dutt (14 באוקטובר 2020). "How this young Canadian star went straight from high school to 'making history' on TV". CBC News. ארכיון מ-2020-11-01. נבדק ב-1 במרץ 2024. {{cite web}}:  (עזרה)
↑  Craig Takeuchi (16 באוקטובר 2020). "B.C. Indigenous supernatural mystery Monkey Beach gets theatrical release in Vancouver". The Georgia Straight. אורכב מ-המקור ב-2020-10-31. נבדק ב-1 במרץ 2024. {{cite web}}:  (עזרה)
↑  David Friend (15 בספטמבר 2020). "'Trickster' actor Joel Oulette on the 'overwhelming' rise of CBC's new series". Vancouver Courier. אורכב מ-המקור ב-2020-09-29. נבדק ב-1 במרץ 2024. {{cite web}}:  (עזרה)
↑  Moore, Angel (7 במאי 2024). "New series Warrior Up! on APTN lumi features Indigenous youth warriors". APTN National News. נבדק ב-21 ביוני 2024. {{cite web}}:  (עזרה)
1 2  David Friend (15 בספטמבר 2020). "'Trickster' actor Joel Oulette on the 'overwhelming' rise of CBC's new series". CityNews. נבדק ב-1 במרץ 2024. {{cite web}}:  (עזרה)
1 2 3  Rolfe Johannson (29 באוגוסט 2018). "Local Actor Hits The Big Screen". Strathmore Now. נבדק ב-1 במרץ 2024. {{cite web}}:  (עזרה)
↑  "Joel Oulette". CBC. נבדק ב-1 במרץ 2024. {{cite web}}:  (עזרה)
↑  Vanja Mutabdzija Jaksic (31 באוגוסט 2020). "Trickster is your next must watch series and here's why". CBC Television. נבדק ב-1 במרץ 2024. {{cite web}}:  (עזרה)
1 2  Kendall King (3 בנובמבר 2021). "Indigenous film 'Abducted' has major local connection". Medicine Hat News. נבדק ב-1 במרץ 2024. {{cite web}}:  (עזרה)
↑  Jane van Koeverden (18 בספטמבר 2019). "Cast revealed for CBC's upcoming series, The Trickster". CBC News. נבדק ב-1 במרץ 2024. {{cite web}}:  (עזרה)
↑  Vanja Mutabdzija Jaksic (30 בספטמבר 2020). "Introducing the stars from CBC's Trickster". CBC News. נבדק ב-1 במרץ 2024. {{cite web}}:  (עזרה)
↑  "Manifest Destiny - Two Sentence Horror Stories". CBS News. 13 בפברואר 2021. נבדק ב-1 במרץ 2024. {{cite web}}:  (עזרה)
↑  Travis Dosser (13 באוקטובר 2020). "County plays backdrop to Indigenous thriller film". St. Thomas Times-Journal. ארכיון מ-2024-02-22. נבדק ב-1 במרץ 2024. {{cite web}}:  (עזרה)
↑  "BYUtv Greenlights Season 2 of "Ruby and the Well" Ahead of Series Premiere". PR Newswire. 16 בפברואר 2022. נבדק ב-1 במרץ 2024. {{cite web}}:  (עזרה)
1 2  Brent Furdyk (30 במרץ 2021). "Television Nominees Announced For 2021 Canadian Screen Awards, 'Schitt's Creek' Leads The Pack With 21 Nominations". ET Canada. אורכב מ-המקור ב-30 במרץ 2021. {{cite web}}:  (עזרה)
↑  "'Avatar: The Last Airbender': George Takei, Utkarsh Ambudkar, Arden Cho, Danny Pudi Among 20 Cast In Netflix Series". Deadline Hollywood. 7 בספטמבר 2022. ארכיון מ-21 ביוני 2023. נבדק ב-21 ביוני 2023. {{cite news}}:  (עזרה)
↑  Eric Volmers, Eliminated Medicine Hat siblings talk about what viewers didn't see on Amazing Race Canada, Calgary Herald, ‏5 באוגוסט 2023
הקרליד

Heckerlied (הקרליד, בגרמנית: Heckerlied, ובתרגום מילולי "שירו של הקר") היה שיר שכתב המהפכן הגרמני בן המאה ה-19 פרידריך הקר (Friedrich Hecker).
תולדות השיר

שיר זה ליווה את המהפכנים במהפכה הבאדית של 1848–1849, שהייתה חלק מאביב העמים בגרמניה. הקר ניסה להלהיב את תושבי קונסטנץ ולאסוף מהפכנים בבאדן על מנת להשתלט על הארמון בקרלסרוהה ולהפיל את ממשלת הדוכס הגדול. אחרי שדוכאה ההתקוממות בקרב על השיידק (אנ'), ליד קנדרן (Kandern) ב-20 באפריל 1848 על ידי כוחות פרוסיה והסן, הקר ברח לשווייץ עם רוב תומכיו, ומשם עבר לארצות הברית.
השיר היה פופולרי בתקופת הרייך השלישי. אחת מגרסאותיו כוללת אמירה נגד יהודים. שורה אחת מתוך גרסה זו היא: "כשדם יהודי יותז מהסכין, ייטב לנו כפליים" (wenn’s Judenblut vom Messer spritzt, dann gehts nochmal so gut).
גרסאות השיר

ל"הקרליד" יש מספר גרסאות. בטקסט של הגרסה הבאה של השיר מובעת התביעה להפלת השליטים. בפזמון מובעת כמעט תמיד השאיפה להקמת רפובליקה גרמנית חופשייה. שורות וקטעים כגון "An den Darm der Pfaffen, hängt den Edelmann" (תְלו את האצילים על מעיהם של הכמרים) או "Schmiert die Guillotine mit Tyrannenfett, reißt die Konkubine aus dem Fürstenbett" (שׁמנו את הגליוטינה בדם העריצים, קרעו את הפילגש ממיטתו של הנסיך), מעידות על כוונותיהם האנטי-מלוכניות ואנטי-שמרניות של המורדים.
הטקסט והמנגינה נשענים על שיר סטודנטים בשם "Die Freie Republik" (הרפובליקה החופשית) שנכתב לרגל בריחת שישה אסירים מהכלא, כחלק מהנסיון המהפכני הכושל של 1833 בשם "Frankfurter Wachensturm" (ההתקפה על חיל המשמר בפרנקפורט) (אנ'). בשורה שחוזרת מספר פעמים בווריאציות שונות, נאמר: "כשישאלו אותך איפה אבשלום, תוכל להגיד שהוא כבר תלוי. לא תלוי על עץ או חבל, אלא על ידי אמונתה של הרפובליקה החופשית."
הראשון משישה בתים של ההקרליד:
| תרגום חופשי לעברית | גרמנית |
| --- | --- |
כשאנשים שואלים  הקר עדיין חי?  אתה יכול להגיד להם:  כן, הוא עדיין חי.: Wenn die Leute fragen,  Lebt der Hecker noch?  Könnt ihr ihnen sagen:  Ja, er lebet noch.  
פזמון:
| תרגום חופשי לעברית | גרמנית |
| --- | --- |
הוא לא תלוי על עץ  הוא לא תלוי על חבל.  הוא קשור רק לחלום  הרפובליקה הגרמנית.: Er hängt an keinem Baume,  Er hängt an keinem Strick.  Er hängt nur an dem Traume  Der deutschen Republik.  
בית שני:
| תרגום חופשי לעברית | גרמנית |
| --- | --- |
דם נסיך חייב לזרום  אבני ברד עבות,  ונובטת ממנו  הרפובליקה החופשית.  כן, שלושים ושלוש שנות  שעבוד תמו  הלאה כלבי הריאקציה!: Fürstenblut muß fließen  Knüppelhageldick,  Und daraus ersprießen  Die freie Republik.  Ja, dreiunddreißig Jahre  Währt die Knechtschaft schon  Nieder mit den Hunden  Von der Reaktion!  
בית 3:
| תרגום חופשי לעברית | גרמנית |
| --- | --- |
שמנו את הגיליוטינה  בשומן העריץ!  זרקו את הפילגש  ממיטת הנסיך!  כן, שלושים ושלוש שנות  שעבוד תמו  הלאה כלבי  הריאקציה!: Schmiert die Guillotine  Mit Tyrannenfett!  Schmeißt die Konkubine  Aus des Fürsten Bett!  Ja, dreiunddreißig Jahre  Währt die Knechtschaft schon  Nieder mit den Hunden  Von der Reaktion!
רקע וניתוח

השיר השתייך למסורת שירה קצבית, גסה ופרובוקטיבית שהייתה נפוצה במאה ה-19 ובתחילת המאה ה-20 בקרב סטודנטים גרמניים חברי תנועת הנוער ה"ואנדרפוגל". לקראת סוף מלחמת העולם הראשונה עבר השיר מספר שינויי טקסט שנועדו לבקר את מדיניותה של ממשלת הרייך השני. במהפכה הגרמנית נעשה שימוש בווריאציות של שיר זה בקרב שני הצדדים - המהפכנים והשמרנים.
גרסה אנטישמית, שלימים עתידה להתפשט ברחבי גרמניה, צצה כנראה במרץ 1921 בקרב אנשי הפרייקור שלחמו במרד בשלזיה עילית ושם שררה אנטישמיות פרועה במיוחד. בשנות רפובליקת ויימאר שלאחר מכן, הפך שיר זה לשיר חיילים (Sturmsoldaten) ואחת הווריאציות שלו הייתה עם אסוציאציות של הימין הקיצוני:
Wenn der Sturmsoldat ins Feuer geht, ei, dann hat er frohen Mut,
und wenn’s Judenblut vom Messer spritzt, dann gehts nochmal so gut
(כשחייל הסער צועד לתוך האש, הוא שמח ואמיץ,
וכשדם יהודי ניתז מן הסכין, יהיה לנו טוב כפליים.)
וריאציה זו הושרה על ידי האס-אה ביום השנה לעליית המפלגה הנאצית לשלטון ב-30 בינואר 1933. עם ירידת כוחו של האס-אה לאחר ליל הסכינים הארוכות ב-30 ביוני 1934, ועליית כוחו של האס-אס, פחתה תדירות השמעתו של השיר.
ויטקר צ'יימברס (Whittaker Chambers;‏ 1901–1961), שריגל עבור ברית המועצות, הזכיר בזיכרונותיו גרסה קומוניסטית של השיר, אותה שמע בנסיעה לברלין ב-1923.
מתחילת שנות התשעים משמיעים ארגונים נאו-נאציים גרסה של השיר הזה תחת הכותרת "דם" (blut). ההשמעה הראשונה המוכרת היא של הלהקה Tonstörung בשנת 1993. באותה שנה הורשעו חברי להקה זו על ידי בית משפט במנהיים בהסתה לשנאה ולפשעים, ובשימוש בסמלים אסורים. לאחר ההרשעה התחזק מעמדו של השיר בקרב נאו-נאצים.
אזכורים בתרבות

בספרו של ליאו פרוץ, לאן תתגלגל, תפוחון?, מזמרים את השיר, תוך כדי נגינה בפסנתר, גיבורי הספר האוסטריים, ששבו מהשבי הרוסי במלחמת העולם הראשונה.
ספרות

Wolfgang Steinitz: Der große Steinitz – Deutsche Volkslieder demokratischen Charakters aus sechs Jahrhunderten. Reprint in einem Band, Zweitausendeins, Frankfurt 1983, ISBN 3-88436-101-5.
Alexander Lipping, Björn Grabendorff: 1848 – Der Deutsche macht in Güte die Revolution. Lieder und Texte. (Fischer Taschenbuch 2978) Fischer Taschenbuch Verlag, Frankfurt 1982, ISBN 3-596-22978-2, S. 100–109.
Michael Kohlstruck, Simone Scheffler: Das „Heckerlied“ und seine antisemitische Variante. Zu Geschichte und Bedeutungswandel eines Liedes. In: Michael Kohlstruck, Andreas Klärner (Hrsg.): Ausschluss und Feindschaft. Studien zu Antisemitismus und Rechtsextremismus. Festschrift für Rainer Erb. Metropol, Berlin 2011, S. 135–158 (online; PDF, 155 KB).
הערות שוליים

↑  Whittaker Chambers: Cold Friday. Random House, New York 1964, p. 136: “I hardly knew the words of the song, but I never forgot the melody. I would know both words and melody very well, not long thereafter. They sang: 'Schmier die Guillotine, […] Blut müss fliessen, Blut, Blut, Blut.‘
↑  כתבה על הנושא באתר Das Erste (בגרמנית)
↑  ליאו פרוץ, לאן תתגלגל, תפוחון? עם עובד, תרגמה מגרמנית לעברית רוני לוביאניקר, 1998, ע' 44
| --- | --- |
בקרת זהויות :  MusicBrainz work: f47ff3ea-c622-468a-862b-58778976ae2b
Rammstein Stadium Tour

Europe Stadium Tour הוא סיבוב הופעות של להקת רמשטיין המתקיים באצטדיונים שונים ברחבי אירופה. הסיבוב צפוי היה לכלול 105 הופעות שיתקיימו בארבעה לגים: הלג ראשון בתקיים במהלך החודשים מאי–אוגוסט 2019. הלג השני תוכנן להתקיים באותם החודשים בשנת 2020. עקב מגפת הקורונה נדחה הלג השני ל-2022, ובמקביל נוספו שני לגים נוספים, לרבות סיבוב אצטדיונים בצפון אמריקה.
הפקה

ב-2 בנובמבר 2018 הודיעה רמשטיין על סיבוב ההופעות שצפוי להתקיים במהלך שנת 2019 באצטדיונים שונים ברחבי אירופה. שלושה ימים לאחר מכן נפתחה מכירה מוקדמת של כרטיסים. המכירה לציבור נפתחה ב-7 בנובמבר 2018. בתוך מספר ימים נמכרו כל הכרטיסים בחלק מהמופעים והלהקה הודיעה על הוספת מופעים באותם האתרים.
ב-24 ביוני העלתה הלהקה טיזר לרשתות החברתיות הכולל את רשימת הערים בהם יתקיימו ההופעות ובו התברר כי סיבוב ההופעות יכלול לג נוסף שייתקיים במהלך שנת 2020. יומיים לאחר מכן העלתה הלהקה טיזר נוסף בו נכללו תאריכי ההופעות ברחבי אירופה. כמו כן, נרמז על סיבוב הופעות מתוכנן בארצות הברית.
הלג השני של ההופעות שתוכננו לשנת 2020 התבטל בעקבות מגפת הקורונה. תאריכי ההופעות נדחו לשנת 2021 ולאחר מכן נדחו שוב ל-2022. במאי 21 הוכרז על לג שלישי של הופעות שיתקיים בצפון אמריקה. לג רביעי של הופעות צפוי להתקים באירופה במהלך שנת 2023.
טיסהווארקון

| --- | --- |
סמל טיסהווארקוןסמל טיסהווארקון
 מדינה:  הונגריה הונגריה
 חבל:  המישור הגדול הצפוני
 מחוז:  יאס-נאג'קון-סולנוק יאס-נאג'קון-סולנוק
 נפה:  נפת סולנוק
 שטח:  35.62 קמ"ר
 אוכלוסייה:  ‏
  ‑ בכפר:  1,503 (1 בינואר 2024)
  ‑ צפיפות:  42.90 נפש לקמ"ר
 קואורדינטות:  47°04′N 20°11′E﻿ / ﻿47.07°N 20.18°E﻿ / 47.07; 20.18
 אזור זמן:  UTC +1
 .
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסהווארקון(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסהווארקון  he tabBackground:;tabBorder:#aaa;defaultTab:0;
 
טיסהווארקון (בהונגרית: Tiszavárkony) הוא כפר במחוז יאס-נאג'קון-סולנוק בנפת סולנוק.
מיקום

טיסהווארקון ממוקם על הגדה הימנית של נהר הטיסה. היישובים השכנים הם טוסג מצפון, ראקוציפלבה (Rákóczifalva) ממזרח (בגדה השנייה של הטיסה), וז'ן מדרום-מזרח, טיסהינה (Tiszajenő) מדרום ויאסקאראינה (Jászkarajenő) ממערב.
נגישות

במרכז היישוב עובר כביש 4625 המחבר בין אזור סולנוק וטיסהקצ'קה (Tiszakécske), אליו ניתן להגיע משתי הערים. החלק המערבי של השטח המנהלי של הכפר מושפע מכביש 4609 המוביל מצגלד לטיסהינה (Tiszajenő), בנוסף לחלק הפרברי של היישוב הנקרא Tiszavárkonyi vineyards, והוא מחובר בכביש צדדי 151.
ניתן להגיע ליישוב ברכבת בקו מס' 145 של MÁV סולנוק – קצ'קמט. תחנת הרכבת טיסהווארקון ממוקמת כ-3 ק"מ מערבית ליישוב. הגישה לכביש מתאפשרת גם על ידי הכביש הצדדי 151.
היסטוריה

המקום היה כנראה אזור שאוכלס בבני אדם כבר בתקופה הכלקוליתית ובעידן הסרמטים. בחפירות בשנת 1952 נחשפו שברי כלים מהאוורים וגם כלים נוספים שונים, כגון ווים, ראשי חץ, סכינים וקלשונים. המקום היה צומת חשוב כנראה גם בימי הביניים, שכן מלכי הונגריה חצו במקום זה את נהר הטיסה, או שהם פגשו כאן את נתיניהם ומתנגדיהם. בכפר זה נפגשו למשל אנדראש הראשון, מלך הונגריה והנסיך בלה (לימים בלה הראשון, מלך הונגריה), קלמן, מלך הונגריה והנסיך אלנוש, מתיאש הראשון, מלך הונגריה ומיהאי סילאגי, כאן חצה גם גיירג' דוז'ה את נהר הטיסה עם צבאו. מאוחר יותר נפל היישוב בנתיב צבאות חולפים רבים.
ילידי המקום

אנדור באלינט (במקור ביכלר - Büchler, בהונגרית: Bálint Andor; טיסהווארקון, 21 במאי 1920 – בודפשט, 16 במאי 2006) היה גנטיקאי יהודי-הונגרי, מגדל צמחים, ביולוג, פרופסור מן המניין ופרופסור אמריטוס באוניברסיטה.
אוח ורו

| אוח ורו |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי לילה
תת־סדרה:: תרופודה
משפחה:: ינשופיים
סוג:: קטופה
מין:: אוח ורו
שם מדעי
 Ketupa lacteus ‏טמינק, 1820

אוֹחַ וֵרוֹ (שם מדעי: Ketupa lacteus) הוא מין של בסוג קטופה (לשעבר בסוג אוח (Bubo)), החי ברחבי אפריקה והוא אחד מדורסי הלילה הגדולים ביותר בעולם.
מין זה הוא מהכבדים שבינשופיים, לאחר המינים אוח מצוי, אוח בלקיסטון (Ketupa blakistoni) וקטופה כתומה (Ketupa flavipes). כמו כן הוא הינשוף הארוך ביותר לאחר אוח מצוי, אוח בלקינסטון ולילית אפורה. אורכם הממוצע של אוחים אלה 60-66 ס"מ ומוטת כנפיים של 140 ס"מ. משקלו של האוח 1,600–2,000 גרם בזכרים. הנקבות גדולות מהזכרים ושוקלות 2,500–3,150 גרם. הזנב מגיע לאורך של 22.5–27 ס"מ וטלפיו מגיעות לאורך 8 ס"מ.
האוחים הם חומים-אפורים במראם עם אזור עיניים מאופיים בסימונים שחורים והעיניים שחורות. המקור לבן והכנפיים חומות מנומרות בעלות כתמים לבנים קטנים. הבטן ואזור הרגליים לבנים והכפות אפורות עם קצוות שחורים. מו מיני אוחים אחרים הוא משמיע קריאות גרוניות עמוקות. הם מאותתים בכך אחד לשני, כלומר לבני זוגם, על סכנה או על תפיסת טרף (אותה מבצע בעיקר הזכר).
הינשוף מצוי בטבע בערבות והחורשים הפתוחים של אפריקה וכן באזורים יבשים ותת-מדבריים, ביצות וגדות נהר וכן בהרים, אך נעדר מיערות גשם סבוכים. ייתכן שהוא חי גם במזרח התיכון.
אלה עופות לילה הנחים במרומי הצמרות במשך היום, אך יתעוררו כשיפריעו להם. הם חיים בזוגות עם צאצאים ויוצאים לצוד בלילה.
האוח הוא טורף על בתחומי מחייתו ויוצא לצוד בלילות ובין הערביים, אם כי נצפו גם בשעות היום לעיתים נדירות. האוח יושב על ענף ומקשיב לרחשים של טרף המצוי על הקרקע או בין העצים, באמצעות אוזניים הענקיות. בשעה שהוא עט על הטרף הוא לא משמיע כמעט צלילים עקב נוצותיו המיוחדות. הטרף נתפס באמצעות הטפריו הגדולים ומומת על ידי המקור. המזון העיקרי הוא יונקים קטנים עד בינוניים כמו קופים, פדטים, ארנבות, גחנים, נמיות, שפנים, עטלפים, סנאים ומכרסמים קטנים והם לא יהססו להתקיף גם קיפודים. בנוסף ליונקים הם טורפים עופות כמו ברווזים, אנפות, חובתיים, פניניות, פרנקולין, ציפורי שיר שונות כמו אורגיים, אסטרילדיים, רמיזיים (Remizidae) ואף דורסי יום ולילה קטנים יותר וכן אפרוחים של עופות שונים כולל אפרוחי יען. בנוסף הוא יאכל זוחלים, דו-חיים, דגים וחסרי חוליות גדולים. הם יכולים לתפוס טרף גדול כמו גורי חזיר יבלות או חובת דנהם.
למרות שהוא בראש שרשרת המזון, עופות דורסים אחרים הפעילים ביום כמו נשרים, עיטים ועיטי כתר חוטפים להם את מזונם. הם גם נטרפים על ידי תנים ועיטים גדולים, אך רק לעיתים נדירות. בנוסף לטורפים, לעיתים הם מופרעים בעת הקינון וכן נפגעים מהרעלת מזון אך הם אינם בסכנה.
הערות שוליים

↑  אוח ורו באתר הרשימה האדומה של IUCN
ראשו של אוח ורו
רוברט באטלר

| --- | --- |

באטלר, 2004
 לידה:  21 בינואר 1927 ניו ג'רזי, ארצות הברית
 פטירה:  4 ביולי 2010 (בגיל 83) ניו יורק, ארצות הברית 
 לאום:  אמריקאי
 שם לידה:  Robert Neil Butler 
 לימודי רפואה:  אוניברסיטת קולומביה
 התמחות:  פסיכיאטריה, גרונטולוגיה
 תפקידים:  מרצה באוניברסיטה, סופר, פסיכיאטר 
 פרסים והוקרה:  פרס פוליצר לספרי עיון כלליים (1976)  Irving S. Wright Award of Distinction (1983) 
 
רוברט ניל באטלר (Robert Neil Butler;‏ 21 בינואר 1927 - 4 ביולי 2010) היה רופא, גרונטולוג, פסיכיאטר וסופר אמריקאי. כיהן כיושב ראש הראשון של המכון הלאומי לזקנה בארצות הברית (National Institute on Aging). זוכה פרס פוליצר. התפרסם בעיקר בזכות עבודתו על הצרכים החברתיים והזכויות של זקנים ומחקריו על הזדקנות בריאה ושיטיון.
באטלר גדל עם סבו וסבתו המזדקנים בניו ג'רזי והופתע לגלות את היחס המזלזל של מוריו בבית הספר לרפואה כלפי זקנים. מאוחר יותר הוא טבע את המונח "גילנות" כדי לתאר אפליה על רקע גיל. עבד וחקר באוניברסיטת קולומביה.